SAN EMILIO, Ilocos Sur – Umad-adu dagiti agsakit iti dengue iti daytoy nga upland municipality, segun iti mayor ditoy.
Iti pannakiuman ti DZTP ken ni Mayor Lorenzo Bragado, inannugotna a nasuroken a duapulo dagiti nagsakit iti dengue ditoy nga ili a naitaray kadagiti ospital.
Naammuan iti mayor a kaadduan kadagiti biktima ti nasao a sakit ti naggapu iti Barangay Tiagan ken Lancuas ket adu nga agindeg ditoy ti agam-amak iti agtultuloy a panagrairana kadagitoy a lugar.
Kinuna ti mayor a nagtignay a dagus ti munisipio tapno malapdan ti panagraira ti dengue babaen ti emerhensia a panaggatangda iti agas ken panagpaispreyda kadagiti dua a barangay.
Pinasingkedan ni Bragado nga adda nakasagana a pundo nga aramatenda tapno di agwaras ti sakit a dengue iti ilida.#
ilo_Latn ilo_Latn ilo_Latn ilo_Latn ilo_Latn